ДРялъул Роспотребнадзора­лъул нухмалъулей Элеонора ГIумарие­валъ абуна Шамил районалъул Хуча­да росулъ бугеб «Спартак» абулеб сах­лъи щулагьабиялъул лагералда лъимал унтиялъе гIилла кколин кванил нигIматал цIуниялъе къваригIунеб цIорой-хинлъиялъул низам цIуничIолъиян.
Лъималазул сахлъиялъе хIинкъи бугеб гьеб лъугьа-бахъин ДРялъул сахлъицIуниялъул министр Жамалудин ХIажиибрагьимовасул хасаб халкквеялда гъоркь буго.
Лагералда загьруяб квен кун лъимал унтиялъул хIужаялъул цIех-рех гьабулеб буго республикаялъул прокуратураялъ гуребги, Дагъистана­лъул ЦIех-рехалъул комитеталъги.
«ЦIех-рех гьабиялъул идарабаз халгьабулеб буго “Спартак” лаге­ралда лъимал унтиялъе ккараб гIи­ллаялъул ва гьелъие гIайибиязул. Гье­лъул хIасилалда гIайибиял та­михIалде цIазе руго», - ян абуна рес­публикаялъул СУ СКРялъул вакил Егор Балашовас.
Гьаб лъугьа-бахъиналдаса хадуб, ДРялъул сахлъицIуниялъул министр Жамалудин ХIажиибрагьимовас хIал­­тIудаса эркен гьаруна Дербент шагьаралъул ва Шамил района­лъул централиял больницабазул нух­малъу­лел Гьезул хIалтIудаса разилъи гьечIолъи загьир гьабуна министрас.